Návrh

VYHLÁŠKA
Ministerstva financií Slovenskej republiky

z ........... 2025,

ktorou sa mení a dopĺňa vyhláška Ministerstva financií Slovenskej republiky č. 229/2014 Z. z.,  ktorou sa ustanovuje rozsah daňových predpisov, ku ktorých uplatneniu možno vydať záväzné stanovisko v znení vyhlášky č. 214/2015 Z. z.

Ministerstvo financií Slovenskej republiky podľa § 53a ods. 1 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení zákona č. 435/2013 Z. z. ustanovuje:

Čl. I
Vyhláška Ministerstva financií Slovenskej republiky č. 229/2014 Z. z., ktorou sa ustanovuje rozsah daňových predpisov, ku ktorých uplatneniu možno vydať záväzné stanovisko v znení vyhlášky 
č. 214/2015 Z. z. sa mení a dopĺňa takto:

1.	V § 1 písm. b) sa na konci bodka nahrádza čiarkou.

2.	V § 1 písm. d) sa na konci pripájajú tieto slová „v nadväznosti na § 2 písm. i) zákona o dani z príjmov“.
 
3.	V § 1 písm. e) sa vypúšťajú slová „ods. 1 až 4“.

4.	V § 2 písm. b) sa slovo „tovar“ nahrádza slovami „tovary a služby“. 

5.	§ 2 sa dopĺňa písmenom e), ktoré znie:
„e) zdaniteľného obchodu podľa § 8, § 9 a 11 zákona o dani z pridanej hodnoty.“.

6. Za § 2 sa vkladá § 2a, ktorý znie:
„§ 2a
Záväzné stanovisko sa vydáva k uplatneniu ustanovení článku I zákona č. 279/2024 Z. z. o dani z finančných transakcií a o zmene a doplnení niektorých zákonov v znení neskorších predpisov.“.

Čl. II

	Táto vyhláška nadobúda účinnosť  1. septembra 2025.